**Príloha č. 6**

**Sadzobník zmluvných pokút**

V prípade, že nastane niektorá z nižšie uvedených okolností má Objednávateľ na základe faktúry nárok požadovať od Dopravcu zaplatenie a Dopravca je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane)

* V prípade porušenia ktorejkoľvek povinnosti vyplývajúcej z ustanovenia bodu 10.6 Zmluvy má Objednávateľ nárok na zaplatenie zmluvnej pokuty vo výške 100 EUR za každú aj začatú minútu omeškania (maximálne však 1 500 EUR za každý prípad porušenia samostatne);
* V prípade nedodržanie presnosti Spoja v rozsahu väčšom, ako je uvedené v bode 3.2 Technických a prevádzkových štandardov má Objednávateľ nárok na zaplatenie zmluvnej pokuty vo výške 100 EUR za každú aj začatú minútu (maximálne však 1 500 EUR za každý prípad porušenia samostatne);
* V prípade porušenia ktorejkoľvek povinnosti vyplývajúcej z ustanovenia bodu 6.6, 6.7, 6.8, 6.15, 10.1, 10.2, 10.7, 10.8, 10.9, 10.10, 10.11, 10.12, 10.13, 10.14, 10.15 a 10.21 Zmluvy má Objednávateľ nárok na zaplatenie zmluvnej pokuty vo výške 150 EUR a to za každý aj začatý deň omeškania až do splnenia si povinností Dopravcu;
* Ak v ktoromkoľvek momente nebude ktorékoľvek Vozidlo Dopravcu vyhovovať ktorejkoľvek podmienke či požiadavke na Vozidlo Dopravcu podľa Technických a prevádzkových štandardov,:
* a Objednávateľ vyzve Dopravcu na odstránenie tohto nedostatku a Dopravca tento nedostatok neodstráni ani v lehote piatich (5) dní od výzvy Objednávateľa (resp. v dlhšej primeranej lehote, v prípade, ak s ohľadom na osobitú povahu vzniku nedostatku, najmä v prípadoch, kedy vznik nedostatku z hľadiska zodpovednosti nie je podľa Zmluvy možné pričítať Zhotoviteľovi, napr. v prípade dopravnej nehody, vandalizmu a pod. najviac však 30 dní od vzniku nedostatku); alebo
* ak aj Objednávateľ nevyzve Dopravcu na odstránenie tohto nedostatku a Dopravca tento nedostatok sám neodstráni ani v lehote 30 dní od vzniku nedostatku;

má Objednávateľ nárok na zaplatenie zmluvnej pokuty vo výške 500 EUR za každý takýto nedostatok a každé Vozidlo samostatne a to za každý aj začatý deň až do odstránenia tohto nedostatku zo strany Dopravcu;

* V prípade porušenia povinnosti vyplývajúcej z ustanovenia bodu 6.3 a 7.4 Zmluvy má Objednávateľ nárok na zaplatenie zmluvnej pokuty vo výške 500 EUR za každý prípad porušenia povinností Dopravcu;
* V prípade porušenia povinnosti vyplývajúcej z ustanovenia bodu 8.11 Zmluvy má Objednávateľ nárok na zaplatenie zmluvnej pokuty vo výške 1 000 EUR a to za každý aj začatý deň omeškania až do splnenia si povinností Dopravcu;
* V prípade porušenia povinnosti vyplývajúcej z ustanovenia bodu 2.3 Technických a prevádzkových štandardov má Objednávateľ nárok na zaplatenie zmluvnej pokuty vo výške 1 000 EUR a to za každý aj začatý deň omeškania až do splnenia si povinností Dopravcu;
* V prípade porušenia ktorejkoľvek povinnosti vyplývajúcej z ustanovenia bodu 7.7, 7.8 a 7.10 Zmluvy má Objednávateľ nárok na zaplatenie zmluvnej pokuty vo výške 2 000 EUR a to za každý aj začatý deň omeškania až do splnenia si povinností Dopravcu;
* V prípade porušenia povinnosti vyplývajúcej z ustanovenia bodu 6.19 a 7.3 (vzťahujúcej sa na povinnosť podať na Dopravný úrad úplnú žiadosť o schválenie Cestovného poriadku) Zmluvy má Objednávateľ nárok na zaplatenie zmluvnej pokuty vo výške 3 000 EUR a to za každý aj začatý deň omeškania až do splnenia si povinností Dopravcu;
* V prípade porušenia ktorejkoľvek povinnosti vyplývajúcej z ustanovenia bodu 10.18, 10.19 a Článku 17 Zmluvy má Objednávateľ nárok na zaplatenie zmluvnej pokuty vo výške 5 000 EUR a to za každý aj začatý deň omeškania až do splnenia si povinností Dopravcu;
* V prípade porušenia ktorejkoľvek povinnosti vyplývajúcej z ustanovenia bodu 10.20 Zmluvy má Objednávateľ nárok na zaplatenie zmluvnej pokuty vo výške 10 000 EUR a to za každý aj začatý deň omeškania až do splnenia si povinností Dopravcu;
* V prípade porušenia povinnosti vyplývajúcej z ustanovenia bodu 6.10, 6.11, 10.4 a 12.2 Zmluvy má Objednávateľ nárok na zaplatenie zmluvnej pokuty vo výške 10 000 EUR a to za každý prípad porušenia tejto povinnosti zo strany Dopravcu;
* V prípade poskytnutia nepravdivých informácií pre účely výpočtu Preukázanej straty má Objednávateľ nárok na zaplatenie zmluvnej pokuty vo výške 10 000 EUR a to za každý prípad porušenia tejto povinnosti zo strany Dopravcu;
* V prípade porušenia povinnosti vyplývajúcej z ustanovenia bodu 4.4 Zmluvy ku dňu Začatia prevádzky má Objednávateľ nárok na zaplatenie zmluvnej pokuty vo výške 30 000 EUR a to za každý aj začatý deň omeškania Dopravcu;
* V prípade zadania ktorejkoľvek časti plnenia Zmluvy Subdodávateľovi v rozpore s ustanovením Článku 14 Zmluvy má Objednávateľ nárok na zaplatenie zmluvnej pokuty vo výške 50 000 EUR a to za každý prípad porušenia tejto povinnosti zo strany Dopravcu;
* V prípade, ak z objektívnych dôvodov Dopravca nebude disponovať ktorýmkoľvek Odborníkom podľa Článku 15 Zmluvy a tohto Odborníka nenahradí najneskôr do desiatich dní odo dňa, kedy prestane disponovať pôvodným Odborníkom, má Objednávateľ nárok na zaplatenie zmluvnej pokuty vo výške 50 000 EUR a to za každý prípad porušenia tejto povinnosti zo strany Dopravcu;
* V prípade porušenia povinnosti vyplývajúcej z ustanovenia bodu 7.6 Zmluvy má Objednávateľ nárok na zaplatenie zmluvnej pokuty vo výške 50 000 EUR a to za každý prípad porušenia tejto povinnosti zo strany Dopravcu;
* V prípade ak v príslušnom mesiaci plnenia Záväzku verejnej služby dôjde k nevypraveniu akýchkoľvek Spojov z dôvodov na strane Dopravcu má Objednávateľ nárok na zmluvnú pokutu vo výške 10 EUR za každý Tarifný kilometer, ktorý by bol Spojom vykonaný, ak by bol riadne vypravený;
* V prípade ak Dopravca nevyužitie klimatizáciu alebo kúrenie vo Vozidlách tak, aby boli dosiahnuté teplotné hodnoty vnútornej teploty vo Vozidle podľa Technických a prevádzkových štandardov, má Objednávateľ nárok na zaplatenie zmluvnej pokuty vo výške 500 EUR za každé Vozidlo, v prípade ktorého došlo v danom dni (hoc len z časti dňa)k porušeniu tejto povinnosti;
* Ak Dopravca porušuje alebo neplní akýmkoľvek iným spôsobom (okrem spôsobov, ktoré sú zabezpečené niektorou zo zmluvných pokút popísaných vyššie) Zmluvu, Objednávateľ vyzve Dopravcu, aby toto porušenie alebo neplnenie napravil v primeranej lehote na nápravu (pričom ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je päť (5) kalendárnych dní) a Dopravca nenapraví toto porušenie alebo neplnenie Zmluvy v lehote na nápravu určenej podľa tohto bodu, má Objednávateľ nárok na zaplatenie zmluvnej pokuty vo výške 150 EUR za každý aj začatý deň po márnom uplynutí lehoty na nápravu až do splnenia si povinností Dopravcu.